
    545400 SIGHIŞOARA
Str. Muzeului nr. 7, Tel./Fax 0265 – 771278
H O T Ă R Â R E A NR. 151
                                                               din 30 iunie 2022
pentru completarea anexei nr. 8 din Hotărârea Consiliului Local Sighișoara nr. 91/28.04.2021

privind stabilirea impozitelor şi taxelor locale pentru anul 2022

Consiliul Local al Municipiului Sighişoara, întrunit în ședință ordinară,
Luând act de proiectul de hotărâre, înregistrat cu nr. 14.348/28.04.2022 şi la Consiliul Local Sighișoara cu nr. 16.416/16.05.2022, de referatul de aprobare, înregistrat cu nr. 14.350/28.04.2022, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere prevederile Hotărârii Consiliului Local Sighișoara nr. 91/28.04.2021 privind stabilirea impozitelor şi taxelor locale pentru anul 2022;
Având în vedere faptul că în Anexa nr. 8 la Hotărârea Consiliului Local Sighișoara nr. 91/28.04.2021 privind stabilirea impozitelor şi taxelor locale pentru anul 2022, sunt prevăzute taxele şi chiriile pentru bunurile aparţinând domeniului public şi privat al Municipiului Sighişoara;

Având în vedere solicitarea depusă de către S.C. Bolt Operations OU, înregistrată la Municipiul Sighișoara cu nr. 13.184/18.04.2022, cu referire la ocuparea domeniului public în 19 locații din municipiu prin amplasarea de trotinete electrice Bolt, pentru acestea nefiind necesare construcții adiționale sau infrastructură specială;

Având în vedere faptul că în Anexa nr. 8 la Hotărârea Consiliului Local Sighișoara nr. 91/28.04.2021 privind stabilirea impozitelor şi taxelor locale pentru anul 2022, nu sunt prevăzute taxe/chirii pentru terenul aparținând domeniului public al municipiului Sighișoara destinat pentru parcarea trotinetelor electrice și amplasării de rastele pentru biciclete, vehicule individuale închiriate de către operatori de flote;

Având în vedere nivelul taxelor stabilite în sensul celor de mai sus și la nivelul județului Mureș;

Având în vedere oportunitatea intervenită cu privire la completarea anexei nr. 8 din Hotărârea Consiliului Local Sighișoara nr. 91/28.04.2021 privind stabilirea impozitelor şi taxelor locale pentru anul 2022, în sensul celor de mai sus;

Ţinând cont de prevederile art. 5 alin. (1) lit. a), alin. (2), art. 16 alin. (2), art. 20 alin. (1) lit. b), art. 27 şi art. 30 din Legea nr. 273/2006 privind finanţele publice locale, cu modificările şi completările ulterioare;

Ţinând cont de titlul IX din Legea nr. 227/2015 privind Codul fiscal, cu modificările și completările ulterioare; 

Având în vedere prevederile art. 2 alin. (1), art. 17 alin. (1), art. 21, art. 37 şi art. 38 alin. (1) din Legea nr. 207/2015 privind Codul de procedură fiscală, cu modificările și completările ulterioare;

Ţinând cont de prevederile Ordonanței de Urgență a Guvernului nr. 80/2013 privind taxele judiciare de timbru, cu modificările și completările ulterioare;

Luând în considerare prevederile art. 9 pct. 3 al Cartei europene a autonomiei locale, adoptată la Strasbourg la 15 octombrie 1985 şi ratificată prin Legea nr. 199/1997;

Având în vedere prevederile Ordonanței de Urgență a Guvernului nr. 57/2019 privind Codul administrativ, cu modificările și completările ulterioare;
Văzând prevederile art. 7 din Legea nr. 52/2003 privind transparenţa decizională în administraţia publică, republicată, cu modificările și completările ulterioare; 
Având în vedere Raportul de specialitate al Serviciului Evidența Patrimoniului și Fond Locativ, înregistrat cu nr. 14.349/28.04.2022, prin care se propune completarea art. 3 din Anexa nr. 8 - Nivelul taxelor și chiriilor pentru bunurile aparținând domeniului public și privat al Municipiului Sighișoara la Hotărârea Consiliului Local Sighișoara nr. 91/28.04.2021 privind stabilirea impozitelor şi taxelor locale pentru anul 2022;

Având în vedere avizele favorabile ale tuturor comisiilor pe domenii de specialitate;
În baza prevederilor art. 87 alin. (3), art. 129 alin. (2) lit. b), alin. (4) lit. c), alin. (14), art. 139 alin. (1) și alin. (3) lit. c) și a art. 196 alin. (1) lit. a) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,
         H O T Ă R Ă Ş T E:

Art. I. Se aprobă completarea art. 3 din Anexa nr. 8 - Nivelul taxelor și chiriilor pentru bunurile aparținând domeniului public și privat al Municipiului Sighișoara la Hotărârea Consiliului Local Sighișoara nr. 91/28.04.2021 privind stabilirea impozitelor şi taxelor locale pentru anul 2022, cu încă un subpunct, prin introducerea după litera s), a unei noi litere, respectiv litera t) care va avea următorul conținut: 
„t) pentru parcarea trotinetelor electrice și amplasarea de rastele pentru biciclete, vehicule individuale închiriate de către operatori de flote – 12 lei/mp./lună”.

Art. II. Restul prevederilor cuprinse în Anexa nr. 8 - Nivelul taxelor și chiriilor pentru bunurile aparținând domeniului public și privat al Municipiului Sighișoara la Hotărârea Consiliului Local Sighișoara nr. 91/28.04.2021 privind stabilirea impozitelor şi taxelor locale pentru anul 2022, rămân neschimbate.

Art. III. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Serviciul Evidența Patrimoniului și Fond Locativ, Biroul Buget, Contabilitate, Salarizare – Direcția Economică, Biroul Impozite și Taxe – Direcția Economică, precum şi toate celelalte direcţii/servicii din cadrul aparatului de specialitate al Primarului Municipiului Sighişoara și serviciile publice subordonate Consiliului Local al Municipiului Sighişoara.

Art. IV. Prin grija doamnei Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro.

PREŞEDINTE DE ŞEDINŢĂ,

  

           Tűrk Michaela                    
                                              Contrasemnează pentru legalitate
                                      SECRETARUL GENERAL al municipiului,


                                      Bizo Anca
Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;
  1 ex. Biroul Buget, Contabilitate, Salarizare – Direcţia Economică;  

  1 ex. Biroul Impozite şi Taxe – Direcţia Economică; 

  1 ex. Biroul Executare Creanțe – Direcţia Economică; 

  1 ex. Direcţia Arhitect Şef;

  2 ex. Serviciul Evidența Patrimoniului și Fond Locativ;
  1 ex. Serviciul Relaţii Publice și Comunicare;

  1 ex. Serviciul Administrație Publică Locală  – Compartimentul Arhivă;
  1 ex. Serviciul Monitorizare Servicii de Utilități Publice, Guvernanță Coorporativă și Transport Public Local;
  1 ex. Serviciul Achiziții, Investiții, Fonduri Europene;

  1 ex. Biroul Logistic și Adminsitrativ;

  1 ex. Biroul Public Cadastru, Topometrie și Administrare Terenuri Agricole și Forestiere;

  1 ex. Biroul Juridic;

  1 ex. Compartimentul Autorizare Activități Economice și Susținerea Înființării Întreprinderilor Mici și Mijlocii;

  1 ex. Serviciul Public Comunitar Local de Evidenţa Persoanelor;
  1 ex. Muzeul de Istorie;

  1 ex. Compartimentul Centrul Național de Informare și Promovare Turistică.

23 ex. 

B.A. 
